Jena Malonová

Jena Laine Malonová (neprechýlene Jena Laine Malone; * 21. november 1984, Sparks, Nevada, USA) je americká herečka, známa z filmov ako Mesto nádeje (1997), Donnie Darko (2001), Hitler : Vzostup zla (2003), Útek do divočiny (2007), Sucker Punch (2011), The Hunger Games (2013, 2015) či Batman vs. Superman : Úsvit spravodlivosti (2016).

 Životopis 

V jej desiatich rokoch sa s mamou presťahovala do Kalifornie, aby sa Jena mohla zúčastniť filmových konkurzov. Jej prvá filmová rola bola vo filme Bastard Out of Carolina, kde stvárnila postavu malej Bone, ktorá je sexuálne zneužívaná. Vo filme Kontakt sa predstavila ako mladá Jodie Foster a vo filme Druhá alebo prvá sa objavila po boku Julie Roberts.

V roku 2001, sa objavila vo filme Donnie Darko, kde predstavila priateľku Jakea Gyllenhaala. Druhý raz si zahrala po boku Jodie Foster, vo filme Škandál na katolíckej škole, ktorý bol veľmi zle prijatý u veriacich. Po boku herca Emilea Hirscha si zahrala aj v roku 2007, vo filme Útek do divočiny. Spolu s herečkami Emily Browning a Vanessou Hudgens sa objavila vo fantasy filme Sucker Punch. Menšie role si zahrala aj v sérií The Hunger Games či vo filme Batman vs. Superman : Úsvit spravodlivosti (2016).

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Detskí herci
Kategória:Účastníci Medzinárodného filmového festivalu Karlovy Vary